Diari Oficial de la Generalitat Valenciana


Sumari del DOGV 5805, del 14-07-2008 (2008/8597)

ORDE d'1 de juliol de 2008, de la Conselleria d'Infraestructures i Transport, per la qual s'amplia l'Àrea de Prestació Conjunta de Castelló per als servicis de transport públic de viatgers en automòbils de turisme.
----------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2008/07/01/(2)/dof/vci/html**

### Dades del document

Número de DOGV
:   5805

Data del DOGV
:   14-07-2008

Secció del DOGV
:   I. DISPOSICIONS GENERALS

Número del document
:   2008/8597


Data del document
:   01-07-2008

Organisme emissor
:   Conselleria d'Infraestructures i Transport

Tipus de document
:   Ordre

Anàlisi jurídica

 Descriptors 

:   * Benicàssim
    * Benlloc
    * Vilanova d'Alcolea
    * Borriana
    * Borriol
    * Castelló de la Plana
    * Almassora
    * Vila-real
    * taxi
    * zona de tarifació
    * legislació
    * transport públic
    * transport de viatgers
    * planificació de transports

ORDE d'1 de juliol de 2008, de la Conselleria d'Infraestructures i Transport, per la qual s'amplia l'Àrea de Prestació Conjunta de Castelló per als servicis de transport públic de viatgers en automòbils de turisme. [2008/8597]  
Pel Decret 18/1985, de 23 de febrer, del Consell de la Generalitat Valenciana, es faculta esta Conselleria per a la creació, delimitació, i ordenació, dins del territori de la nostra comunitat, d'àrees de prestació conjunta per als servicis de transport públic de viatgers en automòbils de turisme, habitualment denominats taxis.  
Amb l'Orde de 15 de juliol de 1991, del conseller d'Obres Públiques, Urbanisme i Transports, es va crear l'Àrea de Prestació Conjunta de Castelló per als servicis de transport públic de viatgers en automòbils de turisme, en la qual es van integrar els municipis d'Almassora, Benicàssim, Borriol i Castelló de la Plana. L'evolució de la mobilitat durant este temps, amb la creació de nous centres generadors de trànsit entorn de l'Àrea, tant d'oci com industrials, i la demanda de diverses poblacions de la província posades de manifest des de la primera ampliació, feien aconsellable l'ampliació de l'Àrea de Prestació Conjunta de Castelló, a fi de donar un millor servici a la població de la zona.  
De conformitat amb el que establix l'esmentat Decret 18/1985, de 23 de febrer, del Consell de la Generalitat Valenciana, que establix la facultat al conseller d'Infraestructures i Transport per a la creació, delimitació i ordenació, dins del territori de la Comunitat Valenciana, d'Àrees de Prestació Conjunta per als servicis de transport públic supramunicipals de viatgers en automòbils de turisme, i amb un informe previ favorable de les dos terceres parts dels municipis que es proposa incloure en esta, que representen almenys el 75 per 100 del total de la població, a més de l'informe de la Junta Superior de Transports i de les Associacions professionals afectades.  
ORDENE  
Article Únic  
Ampliar l'Àrea de Prestació Conjunta de Castelló per als servicis de transport públic de viatgers en automòbils de turisme, integrada pels municipis d'Almassora, Benicàssim, Borriol i Castelló de la Plana, amb els municipis de Vila-real, Benlloch, Vilanova d'Alcolea i Burriana.  
DISPOSICIONS TRANSITÒRIES  
Primera  
Els que a l'entrada en vigor d'esta orde siguen titulars d'autorització VT, per a realitzar transport interurbà, i de llicència municipal atorgada per algun dels nous municipis integrats, incloses les llicències de gran turisme, accediran automàticament i directament a les corresponents autoritzacions de l'Àrea, amb el compliment previ de tots els requisits exigits per a la prestació del servici en l'Àrea de Prestació Conjunta de Castelló i adaptació del sistema tarifari.  
Segona  
Les llicències la creació de les quals haja sigut iniciada amb anterioritat al 31 de desembre de 2007 per algun dels ajuntaments dels nous municipis integrats, s'entendran creades com a autoritzacions de l'àrea.  
Tercera  
A tots els efectes, els actuals carnets locals per a poder conduir vehicles autotaxis o autoturismes, expedits pels ajuntaments dels nous municipis integrats, equivaldran als carnets de conductor de l'àrea.  
DISPOSICIÓ ADDICIONAL  
La Direcció General que té les competències en matèria de transports procedirà a l'estudi de l'ampliació cap al nord de la nova Àrea de Prestació Conjunta configurada, donades les circumstàncies de mobilitat presents en l'entorn d'esta.  
DISPOSICIONS FINALS  
Primera  
En tot allò que no disposa esta orde, s'aplicarà l'Orde de 15 de juliol de 1991, del conseller d'Obres Públiques, Urbanisme i Transports, per la qual es crea l'Àrea de Prestació Conjunta de Castelló, per als servicis de transport públic de viatgers en automòbils de turisme i el capítol XI de la Llei 10/2006, de 26 de desembre de mesures fiscals, de gestió administrativa i financera, i d'organització de la Generalitat que regula el servici de taxi en les Àrees de Prestació Conjunta de la Comunitat Valenciana.  
Segona  
Correspondrà al director general que tinga les competències en matèria de transports dictar les instruccions que, si és el cas, resulten necessàries per a l'aplicació d'esta orde.  
Tercera  
Esta orde entrarà en vigor l'endemà de la publicació en el Diari Oficial de la Comunitat Valenciana.  
València, 1 de juliol de 2008  
El conseller d'Infraestructures i Transport   
MARIO FLORES LANUZA.


Còpia Permalink ELI